**ПОКАНА ЗА ОБЩЕСТВЕНО ОБСЪЖДАНЕ**

На основание чл. 4, т. 7 във връзка с чл. 15, ал. 1 от Закона за общинския дълг и чл. 4 от Наредбата за определяне на условията и реда за провеждане на обществено обсъждане на проекти, които ще се финансират чрез дългосрочен дълг, които предстои да бъдат финансирани чрез поемане на дългосрочен общински дълг от Община Севлиево, каним местната общност на обсъждане на намерение за поемане на общински дългосрочен дълг, свързан с кандидатстването с проектно предложение с наименование „Ревитализация на археологически парк „Антична и средновековна крепост „Хоталич” недвижимата културна ценност с категория „национално значение“ - процедура BG16RFOP001-6.002 „Развитие на туристически атракции“, Приоритетна ос 6 „Регионален туризъм“ на Оперативна програма „Региони в растеж“ 2014-2020, на 12.06.2020 г. от 17.30часа в зала 300 на административната сграда на Община Севлиево, находяща се на пл. „Свобода“ № 1.

* **Предназначение на проекта:**

Дейностите, подкрепяни по приоритетна ос 6 „Регионален туризъм“ на Оперативна програма „Региони в растеж“ 2014-2020, са насочени към постигане на резултати в реализирането на основните стратегически цели, заложени в Стратегията за устойчиво развитие на туризма в България с хоризонт 2030 г., което ще доведе до адекватна реализация на неизползвания потенциал на културния туризъм и до неговото устойчиво развитие, като се отчитат предимствата на многообразието, уникалността и автентичността на ресурсите, за да се постигне баланс между развитието на културния туризъм и опазването на ресурсите. Приоритетната ос е насочена към реставрация, консервация, опазване, популяризиране и развитие на културното наследство чрез развитие на изцяло завършени и интегрирани туристически продукти за недвижими културни ценности с категория „световно значение“ или „национално значение“. Финансирането по приоритетна ос 6 „Регионален туризъм“ представлява комбинация от финансиране с безвъзмездни средства и финансиране от финансов инструмент. Комбинирана подкрепа (БФП и ФИ) по ОПРР се осъществява на принцип, при който кандидатът подава пред финансовия посредник проект и бизнес план. Мерките, подпомагани чрез ФИ, могат да включват отделни компоненти или цялостни проектни решения и да бъдат съчетани с БФП при доказани нужди, на базата на оценка на бизнес плана, представен от кандидата за подкрепа. Размерът на БФП на ниво проектно предложение не може да е повече от 85% от общата стойност на проектното предложение, а другите 15% могат да се финансират със средства от финансов инструмент (ФУГР) по приоритетна ос 6 „Регионален туризъм” на ОПРР 2014-2020 г. Общата стойност на проекта, с който Община Севлиево ще кандидатства, е в размер до 8 млн. лв. без ДДС., от които до 20% са кредит от ФИ и останалите са БФП. Чрез реализацията на проекта ще се създаде интегриран туристически продукт, който да се рекламира и да се предлага на жителите и гостите на Севлиево, с потенциал за възвръщаемост в проекта. Проектът планира включването на следните подобекти и функционални зони свързани с територията на – недвижима културна ценност от категория „национално значение“ „Антична и средновековна крепост „Хоталич”, а именно:

**А. ПРИЕМНА ЗОНА - ПАРКИРАНЕ, ОБСЛУЖВАНЕ, КУЛТУРНА ИНФРАСТРУКТУРА ЗА ТУРИСТИЧЕСКИ АТРАКЦИИ.**

**А.1.** ПАРКИРАНЕ, ОБСЛУЖВАЩА СГРАДА ЗА ВЪЗСТАНОВКИ, ИНТЕРПРЕТАЦИИ, СЪБИТИЯ НА ОТКРИТО И ЗАКРИТО - **EVENT CENTER** , ИМОТ 38652.31.872 с площ от 5000 кв. м. – сграда с РЗП от 1091,72 кв. м., паркинг за 24 броя леки автомобили, 2 бр. автобуси и зона за демонстрации на средновековна кухня с площадки за събития и „пикник” на открито.

 **А.2.** ЗОНА ЗА СЕЗОННИ ВЪЗСТАНОВКИ, ИНТЕРПРЕТАЦИИ, ИГРИ, СЪБИТИЯ- **EVENT CENTER** НА ОТКРИТО-ИМОТ 38652.31.5, с площ от 12109 кв. м. /площи за игри и възстановки, монтаж на трибуни и мобилни обеми в охранителната зона на "Антична и средновековна крепост "Хоталич"/.

**Б. ЗАЩИТЕНА ТЕРИТОРИЯ НА "Антична и средновековна крепост "Хоталич".** ДЕЙНОСТИ ПО КРР ЕКСПОНИРАНЕ И СОЦИАЛИЗАЦИЯ, КУЛТУРНА И ТУРИСТИЧЕСКА ИНФРАСТРУКТУРА /КРР на площ от 6536 кв. м. и обща площ за експониране и социализация от 16844 кв. м./.

 **Б.1.** АРХЕОЛОГИЧЕСКИ ПАРК "АНТИЧНА И СРЕДНОВЕКОВНА КРЕПОСТ ХОТАЛИЧ" - ЦИТАДЕЛА – рекосервация на археологически и архитектурни структури, експозиционни маршрути и изграждане на нови точки за наблюдение на хипотетична 3Д реконструкция на експонирани археологически структури - имот 38652.58.176 с площ от 5917 кв. м.

 **Б**.2.1. АРХЕОЛОГИЧЕСКИ ПАРК "АНТИЧНА И СРЕДНОВЕКОВНА КРЕПОСТ ХОТАЛИЧ" - зона "ПОДГРАДИЕ"-консервация и реконсервация на средновековни жилищни сгради, туристическа инфраструктура - имот 38652.58.177 с площ от 5091 кв. м.

 **Б**.2.2. АРХЕОЛОГИЧЕСКИ ПАРК "АНТИЧНА И СРЕДНОВЕКОВНА КРЕПОСТ ХОТАЛИЧ" - ПОДГРАДИЕ - ИЗТОЧНА ЦЪРКВА- консервация и реконсервация на средновековни жилищни сгради, туристическа инфраструктура – имот 38652.58.178, площ от 1445 кв. м.

 **Б.2.3**. АРХЕОЛОГИЧЕСКИ ПАРК "АНТИЧНА И СРЕДНОВЕКОВНА КРЕПОСТ ХОТАЛИЧ" - зона "ПОДГРАДИЕ" - ЗАПАДНА ЦЪРКВА- консервация и реконсервация на средновековни жилищни сгради, туристическа инфраструктура-имот 38652.58.57 с площ от 4391 кв. м.

 **Б.3.** ИНТЕРАКТИВЕН МУЗЕЙ НА ОТКРИТО И ЗАКРИТО - В ЗАЩИТЕНАТА ТЕРИТОРИЯ НА АНТИЧНА И СРЕДНОВЕКОВНА КРЕПОСТ ХОТАЛИЧ, ИМОТ 38652.57.40 с площ от 807 кв. м. , сграда с РЗП от 624,1 кв. м.

**Довеждаща инфраструктура** състояща се от общински път за връзка от интерактивен музей /зона "Б3" до приемна зона /зона "А"/ от км.0 до км 0+640 по нарастващия километраж /имот 38652.58.34, с площ от площ 2807 кв. м./и част от поземлен имот 38652.31.153 /.

* **Начин на финансиране** - поемане на дългосрочен общински дълг чрез „**Регионален фонд за градско развитие“ АД,** създаден с цел изпълнение на финансов инструмент Фонд за градско развитие, финансиран със средства от Оперативна програма „Региони в растеж“ 2014 - 2020 за регион Северна България;
* **Обща стойност на кредита**–до 1 600 000 лева без ДДС;
* **Валута на дълга** - лева
* **Вид на дълга**–дългосрочен дълг, поет с договор за общински заем;
* **Индикативен срок на кредита** – до 240 месеца
* **Индикативен гратисен период (**вкл. срок за усвояване) - до 36 месеца
* Общата стойност на проектното предложение е до 8 млн. лв. без ДДС от които размера на кредита – до 1, 6 млн. лв. и останалата част БФП.
* Финансирането по приоритетна ос 6 „Регионален туризъм“ представлява комбинация от финансиране с безвъзмездни средства и финансиране от финансов инструмент /ФИ/. Комбинираното финансиране е предназначено за проекти, които нямат потенциал да генерират достатъчно приходи, за да се финансират изцяло чрез финансови инструменти и се нуждаят от безвъзмездно финансиране, за да са финансово жизнеспособни.
* За осигуряването на финансиране от финансовия инструмент, Община Севлиево кандидатства за кредит от **„Регионален фонд за градско развитие“ АД**  (РФГР), Обезпечаването на кредита ще се извърши чрез залог на вземания.
* Дата на провеждане на общественото обсъждане – **12.06.2020 г.  от 17.30 часа.**
* **Място за свободен достъп до материалите по проекта** – Община Севлиево, пл. „Свобода“ № 1, стая 211.
* **Срок за свободен достъп до материалите по проекта** – 7 дни, считано от деня следващ датата на публикуване на поканата за обществено обсъждане, от 10:00 до 12:00 часа.
* **Лице за контакт** – Стефан Тотевски, Началник отдел „Строителство и ремонти“, телефон за контакт: 0675 396 177; 0878 622 301.

Писмени становища се приемат на адрес: гр. Севлиево, пл. “Свобода” №1, „Център за информация и услуги на гражданите” и на електронен адрес: sevlievo@sevlievo.bg до 25.06.2020 г.

Предвид горното Община Севлиево отправя покана за присъствие на обществено обсъждане към представители на общинската администрация, държавни и обществени организации, към обществеността и всички заинтересовани физически и юридически лица.

**Д-Р ИВАН ИВАНОВ**

*Кмет на община Севлиево*